O hidronimo Ixuez ye actualment castellanizau como Ihuez, pero dica o sieglo XIX encara se podeba documentar como Ixuez. S'escribe Isuez u Ijuez en o "Diccionario geográfico-estadístico-histórico de España y sus posesiones de Ultramar" de Pascual Madoz (1846-1850). En o mapa d'Aragón de Tomás Fermín de Lezaun (1777) figura como Ychuez, pero talment por a gran influencia ortografica d'o francés en tiempos d'a Ilustración. En o "Itinerario del Reyno de Aragón (1610-1611)" de João Batista Labanha s'escribe río de Garcipollera.